Polisie-ombudsman sal ondersoek instel oor WK-dwelmhuise | Maroela Media
Polisie-ombudsman sal ondersoek instel oor WK-dwelmhuise
Argieffoto ter illustrasie (Foto: RenoBeranger/Pixabay)
Oswald Reddy, die Wes-Kaapse polisie-ombudsman, het aangekondig dat hy ondersoek sal instel oor die polisie se versuim om op te tree teen dwelmhuise in die provinsie.
Reagen Allen, die DA se provinsiale woordvoerder oor gemeenskapsveiligheid, sê hy het verlede maand 'n versoek by die ombudsman ingedien om die kwessie te ondersoek.
"Die DA in die Wes-Kaap verwelkom dié ondersoek en ons vertrou dat dit die redes sal onthul waarom die polisie nie in staat is om die onwettige aktiwiteit te voorkom wat ons gemeenskappe vernietig nie," het Allen bygevoeg.
Allen sê omdat die ondersoek só belangrik is, sal hy, in sy hoedanigheid as voorsitter van die staande komitee oor gemeenskapsveiligheid in die Wes-Kaap, gereeld terugvoer versoek oor vordering wat die ombudsman maak.
Teen die einde van Junie 2021 het die polisie bevestig dat daar 1 577 dwelmhuise aktief in die Wes-Kaap bedryf word, waarvan 53% in die metro geleë is. "Die voorkoms van onwettige dwelmhandel in die provinsie, en die res van Suid-Afrika, bedreig die kohesie van gemeenskappe – veral diegene wat deur sosio-ekonomiese probleme in die gesig gestaar word."
Allen sê dit is hoekom die ombudsman se ondersoek daarop sal fokus om te bepaal waarom die polisie nie in staat is nie om:
die vervaardiging en verskaffing van onwettige middels aan te spreek, asook die verbruik, besit en handeldryf daarmee; en
die bedrywighede van dié persele op te skort.
"Ons Grondwet plaas 'n verantwoordelikheid op die Suid-Afrikaanse Polisiediens om inwoners te beskerm en te beveilig deur kriminele aktiwiteit te verhoed, te voorkom en te ondersoek. In die Wes-Kaap, danksy die verslae oor polisiebehoeftes en prioriteite, weet ons dat die voortgesette wanbestuur en hulpbronbehoewendheid van die provinsiale polisie dit uiters moeilik maak om dié mandaat te vervul."
Allen meen die sukses van die ondersoek sal 'n groot bydrae lewer tot misdaadbekampingspogings in die provinsie om inwoners veilig te hou. "Ons ondersteun die ombudsman se versoek en doen 'n beroep op persone en organisasies om inligting te verskaf wat die ondersoek kan bystaan."
Stuur inligting per e-pos aan [email protected] voor 20 Mei 2022.
Stropers ry aan die pen
'Groot fout' met matrieks se geografiepunte
Wil hul nou eers iets daaraan doen. Te min, te laat…
wat ek wil se . sal ek vir my self hou . Ons weet wie die baas is
Die polisie deel in die winste, verskaf die wapens aan die bendes. Wat anders kan n mens verwag.
Wat van die Gemeenskappe wat die Misdadigers beskerm en die Polisie verhinder on hulke taak
Daar is suksesvolle metodes wst gebruik kan word maar dit druis in teen die " Misdadiger" se " Menseregte"